CELEX: C2005/057/17
Language: da
Date: 2005-03-05 00:00:00
Title: Domstolens dom (Fjerde Afdeling) af 20. januar 2005 i sag C-300/03, (angående en anmodning om præjudiciel afgørelse indgivet af Hessisches Finanzgericht, Kassel) Honeywell Aerospace GmbH mod Hauptzollamt Giessen (»Ekstern fællesskabsforsendelse — en toldskylds opståen i forbindelse med overtrædelser eller uregelmæssigheder — konsekvensen af, at fristen for at føre bevis for stedet for overtrædelsen eller uregelmæssigheden ikke er meddelt den hovedforpligtede«)

5.3.2005   
            
            
               DA
            
            
               Den Europæiske Unions Tidende
            
            
               C 57/9
            
         
      DOMSTOLENS DOM
   
   (Fjerde Afdeling)
   af 20. januar 2005
   i sag C-300/03, (angående en anmodning om præjudiciel afgørelse indgivet af Hessisches Finanzgericht, Kassel) Honeywell Aerospace GmbH mod Hauptzollamt Giessen (1)
   
   (»Ekstern fællesskabsforsendelse - en toldskylds opståen i forbindelse med overtrædelser eller uregelmæssigheder - konsekvensen af, at fristen for at føre bevis for stedet for overtrædelsen eller uregelmæssigheden ikke er meddelt den hovedforpligtede«)
   (2005/C 57/17)
   Processprog: tysk
   I sag C-300/03, angående en anmodning om præjudiciel afgørelse i henhold til artikel 234 EF, indgivet af Hessisches Finanzgericht, Kassel (Tyskland), ved afgørelse af 25. april 2003, indgået til Domstolen den 11. juli 2003, i sagen: Honeywell Aerospace GmbH mod Hauptzollamt Gießen, har Domstolen (Fjerde Afdeling) sammensat af afdelingsformanden, K. Lenaerts, og dommerne J.N. Cunha Rodrigues (refererende dommer) og K. Schiemann; generaladvokat: D. Ruiz-Jarabo Colomer; justitssekretær: R. Grass, den 20. januar 2005 afsagt dom, hvis konklusion lyder således:
   Bestemmelserne i artikel 203, stk. 1, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, sammenholdt med artikel 379 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til forordning nr. 2913/92, skal fortolkes således, at en toldskyld anses for at være opstået, såfremt en forsendelse, der er blevet henført under proceduren for ekstern fællesskabsforsendelse, ikke er blevet frembudt for bestemmelsestoldstedet, men at den medlemsstat, som afgangsstedet henhører under, kun kan opkræve toldskylden, såfremt den har meddelt den hovedforpligtede, at denne havde en frist på tre måneder til at føre de krævede beviser, og disse ikke er blevet fremlagt inden for denne frist.
   
      (1)  EUT C 226 af 20.9.2003.